**Pentti Irjala** (23. syyskuuta 1911 Kemi, Suomen suuriruhtinaskunta – 25. kesäkuuta 1982 Helsinki, Suomi) oli suomalainen näyttelijä.

Varhainen elämä
---------------

Irjala syntyi Kemissä 1911 sahatyönjohtaja Feodor Irjalan perheeseen.

Ura
---

Irjalan näyttelijänura alkoi 1930-luvulla iltanäyttelijänä Kemin teatterissa, ja sotien jälkeen Irjala toimi järjestäjä-näyttelijänä aluksi Oulussa, Joensuun kaupunginteatterissa 1946–1948, Kuopiossa 1948–1952 ja Intimiteatterissa 1952–1959. Vuonna 1959 Irjala kiinnitettiin Suomen Kansallisteatteriin, jossa hän näytteli useita merkittäviä rooleja eläkkeelle jäämiseensä vuoteen 1978 asti. Oulun aikoina Irjala avioitui näyttelijä Pia Hattaran kanssa, ja avioliitto kesti aina Irjalan kuolemaan saakka.

Irjala nähtiin peräti yli 120 elokuvassa vuosina 1949–1979. Pelkästään 1950-luvulla hänellä oli lähes 90 elokuvatehtävää, enimmäkseen komedioissa, mutta myös monissa draamaelokuvissa. Muuntautumiskykyinen näyttelijä nähtiin niin vanhojen ukkojen, poliisien, alkoholistien, konnien, johtajien sekä armeijan henkilökunnan edustajien rooleissa.

Irjalan vaimon Pia Hattaran mukaan

> »Penttiä sanottiin maailman parhaaksi näyttelijäksi, koska hänelle sai aina soittaa ja pyytää seuraavaksi aamuksi kello kuudeksi näyttelemään, ja hän saapui kaikki tarvittavat kamppeet mukanaan.» 
> 
> 

Roolit olivat useimmiten melko pieniä (joskus jopa avustajantehtäviin verrattavia), mutta sitäkin muistettavampia. 

Irjalan tunnetuimpia elokuvarooleja olivat muiden muassa Vekkulan "paapa" komediassa *Hilmanpäivät* (1954), inhimillinen jääkärikapteeni Kaarna Edvin Laineen *Tuntemattomassa sotilaassa* (1955), vossikkakuski Aleksanterin osa draamassa *1918* (1957) sekä toimittaja Kärjen rooli alkoholistikuvauksessa *Mies tältä tähdeltä* (1958). Irjala kuului myös Pekka Puupää -elokuvien, Aarne Tarkaksen, Matti Kassilan ja Edvin Laineen elokuvien vakionäyttelijöihin, ja 1960- ja 1970-luvuilla Irjala nähtiin myös muutamissa Spede Pasasen elokuvissa. Irjala teki vielä vuonna 1970 koskettavan roolityön elämänmyönteisenä Preeti Leppäsenä Edvin Laineen elokuvassa *Akseli ja Elina*. Irjalan viimeinen elokuva oli vuonna 1979 valmistunut *Natalia*, jossa viettivät valkokankaan jäähyväisiä myös veteraaninäyttelijät Saara Ranin ja Uljas Kandolin.

Irjala toimi myös vierailevana näyttelijänä Radioteatterin ja Televisioteatterin tuotannoissa sekä lukuisissa järjestelytehtävissä. Irjala palkittiin Pro Finlandia -mitalilla vuonna 1972. Hän kuoli kymmenen vuotta myöhemmin 70 vuoden ikäisenä vuonna 1982.Hänet on haudattu Kansallisteatterin näyttelijöiden yhteishautaan Hietaniemen hautausmaalle Helsinkiin.

Valikoitu filmografia
---------------------

*Pääartikkeli: Pentti Irjalan filmografia*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Vuosi | Elokuva | Rooli |
| --- | --- | --- |
| 1950 | *Tapahtui kaukana* | hotellivieras |
| 1951 | *Kesäkapina* | Katri Pellinen |
| *Radio tekee murron* | humalainen |
| 1952 | *Muhoksen Mimmi* | veturinkuljettaja |
| *Niskavuoren Heta* | Nieminen, Niskavuoren renki |
| 1954 | *Kovanaama* | vanki |
| *Hilmanpäivät* | Vekkulan paapa |
| *Kummituskievari* | pomo |
| 1955 | *Kunnian kukko* | vahtimestari |
| *Rakkaus kahleissa* | Kustaa Kuusi |
| *Villi Pohjola* | äijä |
| *Sankarialokas* | eversti Sotavaara |
| *Tuntematon sotilas* | kapteeni Kaarna |
| *Pekka ja Pätkä pahassa pulassa* | puutyöfirman päällikkö |
| *Pekka ja Pätkä puistotäteinä* |  |
| *Kiinni on ja pysyy eli Pekan ja Pätkän uusia seikkailuja* | valokuvaaja |
| 1956 | *Elokuu* | mies saunalla / mies tansseissa |
| *Silja – nuorena nukkunut* | Kierikan isäntä |
| *Tyttö lähtee kasarmiin* | ylivääpeli Muttila |
| *Tyttö tuli taloon* | tri Sarvanto |
| 1957 | *Pekka ja Pätkä ketjukolarissa* | baarimikko |
| *Pekka ja Pätkä sammakkomiehinä* | vääpeli |
| *Vääpelin kauhu* | ylikersantti |
| *Kuriton sukupolvi* | johtaja Huitu |
| *1918 – mies ja hänen omatuntonsa* | setä Aleksanteri |
| 1958 | *Sven Tuuva* | apulaiskokki |
| *Asessorin naishuolet* | konduktööri |

 | 

| Vuosi | Elokuva | Rooli |
| --- | --- | --- |
| 1958 | *Paksunahka* | Werner |
| *Mies tältä tähdeltä* | toimittaja Kaarlo Kärki |
| *Pekka ja Pätkä Suezilla* | lampun henki |
| *Pekka ja Pätkä miljonääreinä* | keksijä Eisenstein |
| 1959 | *Vatsa sisään, rinta ulos!* | lääkintäkapteeni Turve |
| 1960 | *Pekka ja Pätkä neekereinä* | päätoimittaja Körmy |
| *Kaks’ tavallista Lahtista* | levytyspäällikkö |
| *Komisario Palmun erehdys* | tohtori Dahlberg |
| *Justus järjestää kaiken* | kehätuomari |
| 1961 | *Minkkiturkki* | Irman isä |
| *Tyttö ja hattu* | tehtailija Kosonen |
| *Oksat pois...* | nimismies |
| *Mullin mallin* | Topi, hotellin omistaja |
| *Pikku Pietarin piha* | talonmies Harakka |
| 1962 | *Tähdet kertovat, komisario Palmu* | humalikko |
| *Hän varasti elämän* | pankinjohtaja Wilhelm Veijalainen |
| *"Ei se mitään!" sanoi Eemeli* | posteljooni Taneli Torvi, "Postitorvi" |
| 1963 | *Turkasen tenava!* | arkkitehti Kalle Jokinen |
| 1967 | *Pähkähullu Suomi* | autoileva herra |
| *Työmiehen päiväkirja* | Ritvan eno, Erikin isä |
| 1970 | *Speedy Gonzales – Noin 7 veljeksen poika* | pankkiiri |
| *Akseli ja Elina* | Preeti Leppänen |
| *Jussi Pussi* | professori Vaapio |
| 1971 | *Aatamin puvussa… ja vähän Eevankin* | Hiski, lumppuri |
| 1973 | *Pohjantähti* | Preeti Leppänen |
| 1974 | *Sujut* |  |
| 1979 | *Natalia* | vanhapappa Taavitsainen |

 |

### Ääninäyttelijänä

*Pääartikkeli: Ääninäyttelijäroolit ovat omassa luettelossaan.*

Lähteet
-------

1. ↑  Pentti Irjala -1982 *Hautahaku*.  Arkistoitu 8.3.2023. Viitattu 9.6.2023.

* Pentti Irjala Elonetissä.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet
* Kansallisbiografia
* Biografiasampo

 |

 |